Kamaru

Déng kámaru (mole cricket king Ingles) a bíbílug king familia Gryllotalpidae, inséctú la o ayup-ayupan a maki kábang 3-5 cm (1-2 pulgada). Mangáragul la ampóng pákabural déng karélang mata, at maki bitis la king arap a balámu pála, a bágé king pámangulkul ampóng pámangawé. Agiú dá múring súlagpo, at mákásulagpó lang anggang  déti néng panaú’ning pámagpalípî. Makalual la king kéraklan king banua, at mátudtud (hibernation) la néng karimlan (winter) karéng marimlang lugal.   
Mas makuyad la pakpak déng ának a kámaru, at aliwa-liwá ing karélang itsúra depéndi king species o úrî. Ating lupang durun, at atin namang kawangis maragul a panas o matuling a "ane" neng makuyad la pakpak.

Miáyaliwá la kakanan déng kámaru, alimbáwâ déng úlad, bulátî, yamut, ampóng dikut. Kayábe nó man karéng mámangan kámaru déng ayup, dagis, skunk, armadillo, raccoon ampóng fox. 

Dakál la at malápad la réng lugal nung nu ating kámaru, ónéng uling néng béngi la lulual déti at alus mabílug dang bié atílu lalam gabun karéng kulkul, malágad lá mung mayayákit. Mabibié la karéng ásikan, dikut a múla (lawns), ampóng pipámialungan golf (golf courses). Atí lu king bálang continénti líban king Antarctica, at maralas, tutúring dóng pésti. Nánúpatâ, king Aslagang Asia, gagáwan da lang pámangan. King Filipinas, pikabaluan la réng Kapampangan king pámamangan kámaru.

Karéng áliwang lugal, dírítak la réng kámaru úling king pángatibag ning gabun ampó ning pángasirá ning karélang tutuknangan.

Déng úrí da réng kámaru 
Ating mápilang species o úrí da réng kámaru, a pikakawáni da agpang king tribu:

 tribus Gryllotalpini
 Gryllotalpa
 Gryllotalpa brachyptera
 Gryllotalpa gryllotalpa
 Gryllotalpella
 Neocurtilla
 Neocurtilla hexadactyla
 † Pterotriamescaptor

 tribus Scapteriscini
 Indioscaptor 
 Scapteriscus
 Triamescaptor

tribus ?
 † Archaeogryllotalpoides
 † Cratotetraspinus
 † Marchandia
 † Palaeoscapteriscops

Larawan

Suglung palual 

Mole Cricket Knowledge Base  at UF IFAS
mole crickets, Scapteriscus spp. on the UF / IFAS Featured Creatures Web site
mole cricket nematode on the UF / IFAS Featured Creatures Web site
 Larra spp., mole cricket hunters on the UF /  IFAS  Featured Creatures Web site

Orthoptera